Hej.

Il .Undskyld med navnet. ? Thorgeir Walle valgte i denne tråd at starte en lille diskussion om kollektiv trafik og personbiler, der jo kan være elbiler.

Da jeg er blevet beskyldt for at skrive meget uforståeligt sludder, har jeg i dette MEGET lange indlæg forsøgt at "forbedre" mig og komme med så mange oplysninger eller data som muligt. Det samme gælder i flere andre indlæg til andre debat-tråde.

Da jeg i år vil sende endnu et brev til de politiske partier m.m. vedrørende registreringsafgifter og andre afgifter på personbiler, har jeg her i år forsøgt at samle viden indenfor området. For at lave dette indlæg har jeg kigget meget i de ting, som jeg læste tidligere i år. Jeg har forsøgt at få så mange data eller oplysninger som muligt med i dette LANGE indlæg.

Da der kun er mig i mit såkaldte "projekt", har jeg ikke viden nok til at vurdere, om alle de oplysninger / data, som jeg har læst, er 100 % korrekte. Jeg vil derfor i dette indlæg nævne, hvor jeg har de fleste af de forskellige oplysninger fra. Og så er det op til jer andre at vurdere, om alle oplysningerne virker troværdige. I dette indlæg stiller jeg iøvrigt nogle spørgsmål, som jeg ikke vil / kan svare på.

Il. Jeg tror, at jeg er god til at tænke selvstændigt. Men jeg har ikke det fulde overblik over nutidens og fremtidens persontrafik. Jeg kender ikke alle konsekvenserne, hvis man laver dit og dat om på lovgivningen i Danmark, EU og resten af verden. Hverken jeg eller andre enkeltpersoner har det fulde overblik. Og jeg vil vove at påstå, at heller ikke DTU Transport, FDM, Klimarådet m.m. har det fulde overblik. Så både FDM, DTU Transport og enkeltpersoner som jeg må være ydmyge og erkende vores begrænsninger. Området om nutidens og fremtidens persontransport er nemlig utrolig kompliceret.

F.eks læste jeg i en af rapporterne fra 2017 en ting, som jeg aldrig har tænkt på. Hvis man gør det meget mere attraktivt og billigt at bruge kollektiv trafik, vil en del af fodgængerne og cyklisterne vælge kollektiv transport. Og dette vil jo trække i retning af øget udledning af CO-2. Der er dog andre ting, der trækker i den miljøvenlige retning, hvis vi gør kollektiv trafik mere attraktiv og billig, men eksemplet viser, hvor kompliceret det hele er. Så efter at jeg har læst flere ting på Noah Trafiks hjemmeside, tror jeg, at Noah Trafik prioriterer kollektiv trafik højere - og personbiler lavere - end jeg gør.

Il. Du har ret i det med farvede konklusioner. 2 af de rapporter fra 2017, som jeg har læst eller kigget i, er lavet af medlemmer af industrien og FDM, som vi jo alle elsker højt ?Derfor skal en del af dette materiale tages med et gran salt. Som modvægt til materiale fra industrien og FDM har jeg derfor læst rapport og materiale fra grønne organisationer og DTU Transport. Nok om det.

Selvom der er økonomiske interesser på spil, står der utrolig mange spændende ting i rapporten " Energistatistik 2017 " samt det lille ark, som hedder "Energinoter 2017" fra EOF, som er Energi- Og Olieforum. F.eks står der, at hver sekund tanker 3 biler i Danmark !!!! Vi bruger utrolig meget energi på transport af personer og varer. Behøver vi have så meget transport ?

Ifølge noget af det, som jeg har læst, gav den økonomiske krise i nullerne et mindre fald i udledningen af CO-2 visse steder, mens økonomisk vækst - i visse tilfælde - kan give en større udledning af CO-2. Det er en kompliceret problemstilling, men jeg tror ikke altid, at økonomisk vækst er godt. Det har partiet Alternativet været inde på flere gange. Bør vi begrænse visse former for vækst i vores samfund ?

Ifølge DCE Nationalt Center For Miljø Og Transport er der gennem årene sket meget godt for luftkvaliteten i byerne. Det har man måske tendens til at glemme. Selvom vi får en bedre bilpark i Danmark, bør vi huske på, at en betydelig del af luftforureningen i Danmark kommer fra udlandet. Så mange elbiler i Danmark vil ikke løse alle problemer med luftforurening.

Det er i øvrigt mit indtryk, at der er en del om luftkvalitet i byerne, som forskerne ikke ved nok om. Jeg tror, at der er en del usikkerhed på området. Det tyder skriverier fra førnævnte DCE på. Og et tidspunkt i år har jeg været i kontakt med Steffen Loft fra Institut For Dansk Folkesundhedsvidenskab. Hans svar var lidt skræmmende. Han mener nemlig ikke, at man idag ved, hvor mange danskere, der årligt dør af NOx m.m. fra diesel-personbiler. Så forskerne ved MÅSKE ikke, om det er relativ mange eller relativ få, der dør af NOx fra diesel-personbiler. Denne usikkerhed gør mig ikke tryg.

Visse benzinbiler og dieselbiler bør have færre afgifter, så vi kan få nogle mere SIKRE biler med meget sikkerheds-udstyr. Dette forudsætter dog, at disse dieselbiler har relativ lav udledning af NOx. Jeg mener også, at SIKRE plugin hybridbiler og hybridbiler, der ikke kan oplades med el, bør have færre afgifter. Dette synspunkt giver mig måske mange tommelfingre nedad. Men i min verden betyder trafiksikkerhed lige så meget som et godt miljø og klima.

Nu handler tråden her om, at Norge går elbil-amok. Det er selvfølgelig godt. Men ifølge noget af det, som jeg har læst, er der utrolig meget transport i kollektiv trafik og personbiler. Måske bør vi indrette vores samfund anderledes, så vi ikke behøver at transportere os så meget rundt i personbiler, busser og tog. Så selvom der står i Klimarådets rapport fra 2017, at en konventionel bil i gennemsnit kun kører 43,8 km om dagen, bør vi måske stille spørgsmålet, om vi har for meget persontransport i Danmark ? Jeg kan ikke svare " Ja" eller "Nej" på dette spørgsmål.

Thorgeir Walle tog et utrolig vigtigt spørgsmål op m.h.t. kollektiv trafik og personbiler, der jo kan være elbiler. Jeg har derfor i nat genlæst de 2 fakta-ark "Transportundersøgelsen - fakta om pendling i Danmark " fra DTU Transport fra 2015. Her kommer de bl.a. ind på kollektiv trafik, personbiler og cykler. I dette kan man bl.a. læse, at den gennemsnitlige pendler-rejse mellem hjem og arbejde var relativ kort i 2014. Ligeledes står der, at mange danskere vælger personbilen fremfor kollektiv trafik eller cykel. Spørgsmålene, som jeg ikke kan / vil besvare lige nu og her, er, om det er fint nok med så mange personbiler og om folk kører for langt i deres personbiler ? I forlængelse af dette kan man spørge, om jeg kører for meget i bus, der jo er kollektiv trafik ?

Kærlig hilsen Jan, Projekt S og T